Museum da viafier Alvra a Bravuogn
Il museum davart il traject da viafier dal patrimoni mundial dal Grischun

Purtret
Il museum da viafier Alvra permetta da far experientschas multimedialas areguard l'istorgia ed areguard il preschent dal traject da viafier legendar tranter Tusaun e Samedan, ch'è ina part dal patrimoni mundial da l'UNESCO «Viafier retica en la cuntrada da Alvra/Bernina». 

Sin ina surfatscha da passa 1300 meters quadrat vegnan inscenads temas sco la construcziun ed il manaschi da la viafier cun agid d'installaziuns interactivas, da locals da suns e da simulaturs en in veritabel mund d'aventuras. 
Entaifer quest mund d'aventuras vegnan preschentads var 600 objects originals. Sin la plazza davant il museum pon ins plinavant visitar ina da las ultimas locomotivas dal tip «Crocodil» ch'èn anc mantegnidas e che dispona ussa d'in simulatur da viadis. 

Il museum ch'è vegnì avert l'onn 2012 en l'anteriur arsenal sper la staziun da Bravuogn mussa er exposiziuns spezialas, per exempel davart trajects da viafier spectaculars.